stanford-oval/wikipedia huggingface dataset:
Another Town, Another Train

| ”Another Town, Another Train” Abba |
| --- | --- | --- |

Singlen tiedot
 Albumilta: Ring Ring
 Julkaistu: 1973
 Tuottaja(t): Benny Andersson Björn Ulvaeus
 Tyylilaji: pop
 Kesto: 03.13
 Levy-yhtiö: Polar Music
Abban muut singlet
| ”Ring Ring” 1973 | ”Another Town, Another Train” 1973 | ”Love Isn’t Easy (But It Sure Is Hard Enough)” 1973 |
Another Town, Another Train on ruotsalaisen Abba-yhtyeen musiikkikappale vuodelta 1973. Kappaleen sävelsivät ja sanoittivat Benny Andersson ja Björn Ulvaeus. Se julkaistiin Ring Ring -studioalbumilla 26. maaliskuuta 1973. Seitsentuumaisena singlenä se julkaistiin Japanissa, Venezuelassa ja Yhdysvalloissa vuonna 1973 ja Etelä-Afrikassa vuonna 1974. Singlen b-puolena on julkaisusta riippuen "People Need Love", "I Am Just a Girl" tai "Rock'n Roll Band". Yhdysvalloissa julkaistiin versio, jonka a-puolella kappale on stereofonisena ja b-puolella monofonisena.
"Another Town, Another Train" edustaa Abban varhaistuotantoa. Yhtye mainitaan singlejulkaisujen kannessa nimellä Bjorn & Benny, Anna & Frieda. Laulun kertoja jättää rakastettunsa aamun sarastaessa ja toivoo rauhaa levottomalle sielulleen.
"Another Town, Another Train" -kappaleesta tehtiin saksankielinen versio "Wer im Wartesaal der Liebe steht" (san. Fred Jay). Se julkaistiin "Ring, Ring" -singlen saksankielisen version b-puolena. Stig Anderson sanoitti kappaleen ruotsinkielisen version "En annan stad, en annan vän". Sen levytti tanssiyhtye Schytts vuonna 1974 ja Kikki Danielsson 1991.
Käännös suomeksi
Popoviciun epäyhtälö

Popoviciun epäyhtälö on konveksissa analyysissä konvekseja funktioita koskeva epäyhtälö. Se on samantapainen kuin Jensenin epäyhtälö ja sen löysi vuonna 1965 romanialainen matemaatikko Tiberiu Popoviciu. Epäyhtälö kuuluu näin:
Olkoon ƒ funktion väliltä  I\subseteq \mathbb {R}  joukkoon  \mathbb {R} . Jos ƒ on konveksi, niin kaikilla  x,y,z\in I on voimassa
Epäyhtälö voidaan yleistää n pisteelle:
Popoviciun epäyhtälö yleistyy myös painotetuksi epäyhtälöksi.
Anouck Jaubert

| Anouck Jaubert |
| --- | --- |
 Jaubert MM-kisoissa vuonna 2018.
Henkilötiedot
Syntynyt: 27. tammikuuta 1994 (ikä 30) Saint-Étienne
Kansalaisuus:  Ranska
Uran tiedot
Laji:  kiipeily, nopeuskiipeily
Anouck Jaubert (s .27. tammikuuta 1994) on ranskalainen kiipeilijä, joka on erikoistunut nopeuskiipeilyyn. Hän oli vuoden 2020 kesäolympialaisissa yhdistetyn kiipeilyn naisten sarjan kuudes.
Vuonna 2014 hän ylsi nopeuskiipeilyn maailmancupin osakilpailussa kolmanneksi. Vuoden 2015 maailmancupeissa hän oli viisi kertaa neljän parhaan joukossa voittaen kaksi kultamitalia. Hän oli kauden kokonaistuloksissa toinen. Hän on ollut maailmancupeissa palkintosijoilla 28 kertaa, joista hän voitti kuusitoista kertaa. Maailmanmestaruusmitaleja Jaubertilla on kaksi: hopea vuodelta 2016 ja pronssi vuodelta 2019. Ranskanmestaruuden hän on voittanut neljä kertaa. Hän lopetti kilpailun vuoden 2020 Tokion olympialaisten jälkeen.
Andrea Ghez

| Andrea Ghez |
| --- | --- |
 Andrea Ghez.
Henkilötiedot
Koko nimi:  Andrea Mia Ghez
Syntynyt: 16. kesäkuuta 1965 (ikä 59)
Arvonimi: professori
Koulutus ja ura
Tutkinnot:  Caltech
Väitöstyön ohjaaja:  Gerald Neugebauer
Instituutti:  UCLA
Tutkimusalue:  tähtitiede ja fysiikka
Palkinnot:  Crafoord-palkinto (2012)  Nobelin fysiikanpalkinto 2020
Aiheesta muualla
www.astro.ucla.edu/~ghez
Andrea Mia Ghez (s. 16. kesäkuuta 1965) on yhdysvaltalainen tähtitieteilijä ja professori UCLA:n fysiikan ja tähtitieteen laitoksella. Vuonna 2020 hänestä tuli neljäs nainen, jolle myönnettiin fysiikan Nobel-palkinto. Hän jakoi Nobelin Reinhard Genzelin ja Roger Penrosen kanssa.
Ghez suoritti fysiikan kandidaatin tutkinnon Massachusetts Institute of Technologyssä (MIT) vuonna 1987 ja väitteli California Institute of Technologyissa (Caltech) 1992. Hän on työskennellyt UCLAssa vuodesta 1994, ja on UCLA:n kahdeksas nobelisti.
Ghezin työryhmänsä kanssa vuonna 2019 julkaisema tutkimus on tähän mennessä laajin tutkimus, jossa testataan kokeellisesti Albert Einsteinin julkaisemaa yleistä suhteellisuusteoriaa. Tutkijat mittasivat Linnunradan keskellä olevaa valtavaa mustaa aukkoa kiertävien 3000 tähden liikkeitä W.M. Keckin Observatoriossa Havaijilla. He todensivat ajan ja avaruuden kiertyvän yhteen. Vuonna 2020 sama ryhmä löysi mustan aukon läheltä uudenlaisia taivaankappaleita, jotka näyttävät tähtienväliseltä kaasulta mutta käyttäytyvät kuin tähdet. Ghez oli ratkaisemassa yhtä tähtitieteen suurista kysymyksistä jo 1998, kun ryhmä osoitti, että linnunradan keskellä on erittäin massiivinen musta aukko.
Aiheesta muualla

Yle tapasi Nobel-voittajan, joka löysi supermassiivisen mustan aukon Linnunratamme keskuksesta: ”Emme voi selittää kaikkea tuntemiemme luonnonlakien mukaan”
Putrajayan katurata

| Putrajaya Street Circuit |
| --- | --- |

Sijainti:  Putrajaya,  Malesia
Aikavyöhyke:  UTC+8
Valmistumisvuosi:  2014
Radan pituus:  2,56 km
Mutkia:  12
Rataennätys:  1.22,748 ( Sébastien Buemi, e.dams-Renault, 2015)
Suurimmat tapahtumat:  Formula E
Putrajaya Street Circuit tai Putrajayan katurata on katurata Putrajayassa Malesiassa.
Rata valmistettiin vuodeksi 2014 Formula E -sarjan osakilpailua varten. Radalla kilpailtiin ensimmäistä kertaa 22. marraskuuta 2014.
Voittajat > Formula E

| Kausi | Kuljettaja | Talli | Raportti |
| --- | --- | --- | --- |
| 2014–2015 |  Sam Bird |  Virgin Racing | Raportti |
| 2015–2016 |  Lucas di Grassi |  Abt Schaeffler Audi Sport | Raportti |
Pullach im Isartal

| Pullach im Isartal |
| --- | --- |
 vaakuna
 Pullach im Isartal
 Koordinaatit: 48°03.27′N, 11°31.22′E 
Valtio:  Saksa
Osavaltio:  Baijeri
Hallintopiiri:  Ylä-Baijeri
Piirikunta:  München
Hallinto:  
 – Pormestari:  Susanna Tausendfreund (Vihreät)
Pinta-ala:  
 – Kokonaispinta-ala:  7,41 km²
Korkeus:  583 m
Väkiluku (31.12.2020):  8 894
 – Väestötiheys:  1 200 as./km²
 
 www.pullach.de  
Infobox OKVirheellinen NIMI-arvo: 
Pullach im Isartal on kunta Etelä-Saksassa Ylä-Baijerin hallintopiirissä Baijerin osavaltiossa. Se sijiaitsee 10 kilometriä Münchenistä etelään. Pullachissa toimii yksi Saksan valtiollisen tiedusteluorganisaation Bundesnachrichtendienstin päätoimipaikoista.
Kunnan pinta-ala on 7,41 neliökilometriä ja vuoden 2020 lopussa siellä asui 8 894 asukasta.
Maantiede

Pullach sijaitsee Isar-joen varrella, joen länsipuolella. Pullachin naapurikaupunkeja ovat Grünwald, joka sijaitsee joen vastakkaisella puolella, sekä Baierbrunn ja München. Pullachin länsipuolella sijaitsee kunnallishallinnoton metsäalue.
Historia

Pullach mainitaan kirjallisesti ensimmäisen kerran asiakirjassa, jolla herttua Tassilo III lahjoitti maata Schäftlarnin luostarille vuonna 776. Arkeologiset löydöt osoittavat alueen olleen asuttu jo noin 1500-2000 eaa. Alueella ovat aikojen saatossa asuneet niin keltit kuin roomalaisetkin. Keskiajalla paikkakuntaa kutsuttiin nimellä Poahloh, Puachloch tai Pohloh.
Kun Pullachin kautta kulkevat rautatiet Maximiliansbahn (1854) ja Isartalbahn (1891) rakennettiin, Pullachista tuli suosittu vapaa-ajan matkailukohde müncheniläisille. Vuonna 1894 aloitti toimintansa vesi- ja höyryvoimalaitos Höllriegelskreuthin kunnanosassa. Tämä loi pohjan Höllriegelskreuthin kehittymiselle teollisuusalueeksi. Vuonna 1903 Gesellschaft für Linde's Eismaschinen -niminen kylmäkoneyritys perusti sinne yhden ensimmäisistä teollisista ilmanerotuslaitoksista. Yrityksestä kehittyi nykyinen kaasualan konserni Linde AG. Lindellä on edelleen suuri toimipiste Höllriegelskreuthissa.
Aiheesta muualla

Kuvia tai muita tiedostoja aiheesta Pullach im Isartal Wikimedia Commonsissa
Kunnan verkkosivut (saksaksi)
Näkymä Pullachiin Isar-joen toiselta puolelta.
Andrea Hall

Andrea Hall (s. 31. lokakuuta 1947) on yhdysvaltalainen näyttelijä ja näyttelijä Deidre Hallin kaksoissisko. Hänet tunnetaan muun muassa roolistaan Päivien viemää -saippuasarjassa.
Aiheesta muualla

Andrea Hall Internet Movie Databasessa. (englanniksi)
Alia Bhatt

| Alia Bhatt |
| --- | --- |
 Alia Bhatt Berliinin elokuvajuhlilla vuonna 2022.
Henkilötiedot
Syntynyt: 15. maaliskuuta 1993 (ikä 31) Bombay, Maharashtra, Intia
Kansalaisuus:  Yhdistynyt kuningaskunta
Ammatti:  näyttelijä, laulaja
Vanhemmat:  Mahesh Bhatt Soni Razdan
Puoliso:  Ranbir Kapoor (vih. 2022)
Lapset:  1
Sukulaiset:  Pooja Bhatt
Näyttelijä
Aktiivisena:  2012–
 Nimikirjoitus
Aiheesta muualla
IMDb 
AllMovie
Alia Bhatt (s. 15. maaliskuuta 1993 Bombay, Maharashtra, Intia) on intialaistaustainen brittiläinen näyttelijä, joka työskentelee hindinkielisessä elokuvateollisuudessa. Hänen voittamiinsa palkintoihin kuuluvat National Film Awards -palkinto ja kuusi Filmfare Awards -palkintoa. Hän on esiintynyt Forbes Indian Celebrity 100 -listalla vuodesta 2014 lähtien, ja Forbes Asia esitteli hänet vuoden 2017 30 Under 30 -listalla.
Bhatt on elokuvantekijä Mahesh Bhattin ja näyttelijä Soni Razdanin tytär. Hän esiintyi lapsinäyttelijänä trillerissä Sangharsh (1999), ja teki näyttelijändebyyttinsä aikuisena Karan Joharin romanttisessa komediassa Student of the Year (2012). Hänen roolisuorituksensa Tukholma-syndroomasta kärsivänä teinityttönä draamassa Highway (2014) sai ylistystä ja hän voitti parhaan naisnäyttelijän Filmfare Awards -kriitikkopalkinnon. Hänen seuraavat menestyselokuvansa olivat romanttinen draama 2 States (2014), romanttinen komedia Humpty Sharma Ki Dulhania (2014), draama Kapoor & Sons (2016), kasvuelokuva Dear Zindagi (2016) ja romanttinen komedia Badrinath Ki Dulhania (2017).
Bhatt voitti parhaan naispääosan Filmfare Awards -palkinnot rooleistaan biharilaisena siirtotyöläisenä rikosdraamassa Udta Punjab (2016), vakoojana trillerissä Raazi (2018), räppärin räjähdysherkkänä tyttöystävänä musiikkidraamassa Gully Boy (2019) ja prostituoituna elämäkertaelokuvassa Gangubai Kathiawadi (2022). Viimeisestä hän voitti myös parhaan naispääosan National Film Awards -palkinnon. Hän laajensi uraansa elokuvatuotantoon mustalla komedialla Darlings (2022), ja saavutti suurimman kaupallisen menestyksensä fantasiaelokuvalla Brahmāstra: Part One – Shiva (2022) ja romanttisella komedialla Rocky Aur Rani Kii Prem Kahaani (2023). Viimeinen näistä toi hänelle ennätyksellisen viidennen parhaan naispääosan Filmfare Awards -palkinnon.
Elokuvissa näyttelemisen lisäksi Bhatt on laulanut seitsemän kappaletta elokuviinsa. Hän myös osallistuu lavaesityksiin ja on julkaissut oman vaatemallistonsa.
Yksityiselämä

Bhatt meni naimisiin näyttelijä Ranbir Kapoorin kanssa Mumbaissa 14. huhtikuuta 2022. Hän synnytti heidän tyttärensä marraskuussa 2022.
Filmografia

| Vuosi | Elokuva | Rooli | Muuta |
| --- | --- | --- | --- |
| 1999 | Sangharsh | Nuori Preet Oberoi | Lapsinäyttelijä |
| 2012 | Student of the Year | Shanaya Singhania |  |
| 2014 | Highway | Veera Tripathi |  |
| 2014 | 2 States | Ananya Swaminathan |  |
| 2014 | Humpty Sharma Ki Dulhania | Kavya Pratap Singh |  |
| 2014 | Going Home | Itsenään | Lyhytelokuva |
| 2014 | Ugly | Nuori Shalini | Erikoisesiintyminen |
| 2015 | Shaandaar | Alia Arora |  |
| 2016 | Kapoor & Sons | Tia Malik |  |
| 2016 | Udta Punjab | Mary Jane |  |
| 2016 | Ae Dil Hai Mushkil | DJ | Erikoisesiintyminen |
| 2016 | Dear Zindagi | Kaira |  |
| 2017 | Badrinath Ki Dulhania | Vaidehi Trivedi |  |
| 2018 | Welcome to New York | Itsenään | Erikoisesiintyminen |
| 2018 | Raazi | Sehmat Khan |  |
| 2018 | Zero | Itsenään | Erikoisesiintyminen |
| 2019 | Gully Boy | Safeena Firdausi |  |
| 2019 | Kalank | Roop Chaudhry |  |
| 2019 | Student of the Year 2 | Itsenään | Erikoisesiintyminen laulussa ”The Hook Up Song” |
| 2020 | Angrezi Medium | Itsenään | Erikoisesiintyminen laulussa ”Kudi Nu Nachne De” |
| 2020 | Sadak 2 | Aarya Desai |  |
| 2022 | Gangubai Kathiawadi | Gangubai Kathiawadi |  |
| 2022 | RRR | Sita | Telugunkielinen elokuva |
| 2022 | Darlings | Badru Qureshi |  |
| 2022 | Brahmāstra: Part One – Shiva | Isha Chatterjee |  |
| 2023 | Rocky Aur Rani Kii Prem Kahaani | Rani Chatterjee |  |
| 2023 | Heart of Stone | Keya Dhawan | Yhdysvaltalainen elokuva |
Diskografia

| Vuosi | Kappale | Albumi |
| --- | --- | --- |
| 2014 | ”Sooha Saha” | Highway |
| 2014 | ”Samjhawan Unplugged” | Humpty Sharma Ki Dulhania |
| 2016 | ”Ikk Kudi (Club Mix)” | Udta Punjab |
| 2016 | ”Love You Zindagi (Club Mix)” | Dear Zindagi |
| 2016 | ”Ae Zindagi Gale Laga Le – 2” | Dear Zindagi |
| 2017 | ”Humsafar (Alia’s version)” | Badrinath Ki Dulhania |
| 2020 | ”Tum Se Hi (Reprise)” | Sadak 2 |
Aiheesta muualla

Wikimedia Commonsissa on kuvia tai muita tiedostoja aiheesta .
Alia Bhatt Internet Movie Databasessa. (englanniksi)
Alia Bhatt Allmoviessa (englanniksi)
Pitkäkaulauikut

| Pitkäkaulauikut |
| --- | --- |
 Pitkäkaulauikku (Aechmophorus occidentalis)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Uikkulinnut Podicipediformes
Heimo::  Uikut Podicipedidae
Suku::  Pitkäkaulauikut Aechmophorus  Coues, 1862
Katso myös
   Pitkäkaulauikut Wikispeciesissä   Pitkäkaulauikut Commonsissa 
Infobox OKNimi-testi OK: 
Pitkäkaulauikut (Aechmophorus) on uikkujen heimoon kuuluva lintusuku.
Pitkäkaulauikkuihin (Aechmophorus) kuuluvia lajeja

Meksikonuikku (Aechmophorus clarkii)
Pitkäkaulauikku (Aechmophorus occidentalis)
Aiheesta muualla

BirdLife Suomi ry: Maailman lintujen suomenkieliset nimet 2., uudistettu painos (2006) (Arkistoitu – Internet Archive)
Popotan

Popotan on japanilainen anime-tyylinen, pornografinen visual novel, jossa pelaaja yrittää saada ohjaamansa hahmon harrastamaan seksiä nuorten tyttöjen kanssa. Pelin julkaisi alun perin Petit Ferret ja sen hahmosuunnittelun teki Akio Watanabe, taiteilijanimeltään Poyoyon Rock.
Popotan julkaistiin alun perin PC-pelinä 13. joulukuuta 2002 ja myöhemmin DVD-ROM- ja PlayStation 2 -versioina ilman muutamaa kohtausta. Myöhemmin visual novelin pohjalta on myös tehty muita mediatuotteita, muun muassa samanniminen anime- ja manga-sarja.
Vuonna 2006 pelistä otettu flash-animaatio Caramelldansen-kappaleen tahtiin tanssivista tytöistä levisi laajalle muun muassa keskustelupalstoilla ja  YouTube-sivustolla.
Aiheesta muualla

Alkuperäiseen peliin pohjautuvan anime-sarjan arvostelu DVDTalk-sivustolla.
Andy Bathgate

| Andy Bathgate |
| --- | --- |

Henkilötiedot
Syntynyt: 28. elokuuta 1932 Winnipeg, Manitoba 
Kuollut: 26. helmikuuta 2016 (83 vuotta)  Brampton, Ontario 
Kansalaisuus:   Kanada
Jääkiekkoilija
Pelipaikka:  keskushyökkääjä, oikea laitahyökkääjä
Maila:  oikea
Pituus:  183 cm
Paino:  80 kg
Pelaajaura
Pääsarjaura:  1952–1975
Seurat:  New York Rangers (NHL)   Toronto Maple Leafs (NHL)   Detroit Red Wings (NHL)   Pittsburgh Penguins (NHL)   Vancouver Blazers (WHA)
Hockey Hall of Fame
 1978 
Andrew James Bathgate (28. elokuuta 1932 Winnipeg, Manitoba, Kanada – 26. helmikuuta 2016 Brampton, Ontario) oli kanadalainen jääkiekkoilija. Bathgate pelasi keskushyökkääjänä tai oikeana laitahyökkääjänä 17 kautta National Hockey Leaguessa seuroinaan New York Rangers, Toronto Maple Leafs, Detroit Red Wings ja Pittsburgh Penguins. NHL:n runkosarjassa hän keräsi 1 069 ottelussa 349 maalista ja 624 syötöstä 973 tehopistettä: jäähyminuutteja Bathgatelle tuomittiin 624. Vuonna 1959 Bathgate palkittiin liigan arvokkaimmalle pelaajalle myönnettävällä Hart Trophylla hänen tehtyään kauden aikana 40 maalia, joka jäi hänen yhden kauden ennätyksekseen. Vuonna 1964 Bathgate voitti Toronto Maple Leafsin joukkueessa Stanley Cupin.
Lyöntilaukauksestaan tunnettu Bathgate vaikutti merkittävästi siihen, että maskien käyttö yleistyi jääkiekkomaalivahdeilla. Bathgate oli jo aiemmin vahingoittanut pahasti kahta muuta NHL-maalivahtia laukauksellaan, mutta hänet muistetaan erityisesti Madison Square Gardenissa New Yorkissa 1. marraskuuta 1959 pelatusta ottelusta, jossa hänen laukauksensa osui Montreal Canadiensin maalissa ilman maskia pelannutta Jacques Plantea kasvoihin, minkä jälkeen tälle jouduttiin ompelemaan tikkejä. Plante palasi kaukaloon lähes 25 minuutin kuluttua ja suojasi kasvonsa harjoituksissa käyttämällään maskilla valmentaja Toe Blaken vastalauseista huolimatta. Canadiens voitti kyseisen ottelun ja aloitti pitkäkestoisen voittoputken. Samalla Plantesta tuli ensimmäinen säännöllisesti maskia käyttänyt NHL-maalivahti.
Bathgate kertoi noin viisi vuosikymmentä myöhemmin, että vaikka Planteen osunut laukaus ei ollut kova eikä lyöntilaukaus, se oli tarkoitettu kostoksi aiemmin sattuneesta tapahtumasta, jossa Bathgate oli törmännyt pää edellä laitaan Planten tönäistyä mailallaan täydessä vauhdissa olleen Bathgaten luistimia. Bathgaten mukaan Planten paluuta maskin kanssa luultiin aluksi vitsiksi, vaikka Planten toiminta lopulta mullisti lajin.
New York Rangersissa pelannut Bathgate esiintyi Sports Illustratedin kannessa tammikuussa 1959. Hän kertoi lehdelle, että hänet tunnistettiin hyvin harvoin New Yorkin kaduilla ja että tilanne oli erilainen Torontossa ja Montrealissa, joissa jääkiekko on iso laji.
Andy Bathgate kuoli 83-vuotiaana 26. helmikuuta 2016 Bramptonissa. Hänen vaimonsa Merle kertoi, että kuolinsyynä olivat Parkinsonin taudin ja Alzheimerin taudin komplikaatiot. Bathgatella oli vaimon lisäksi kaksi lasta, poika ja tytär, sekä useita lastenlapsia. Hänen vuonna 2015 kuollut veljensä Frank pelasi New York Rangersissa kaksi ottelua Andyn tulokaskaudella.
Saavutuksia ja palkintoja

Hart Trophy 1959
New York Rangersin kapteeni 1961–1964
Stanley Cup 1964
Hockey Hall of Fameen 1978
Vuonna 1998 sijalla 58 The Hockey News -lehden NHL-painotteisella 100 suurimman pelaajan listalla
Aiheesta muualla

Andy Bathgate Legends of Hockey -tietokannassa (englanniksi)
| 0 | 1 | 2 |
| --- | --- | --- |
| Edeltäjä: Gordie Howe | Hart Memorial Trophyn voittaja 1959 | Seuraaja: Gordie Howe |
Bill Cook (1926–37) | Art Coulter (1937–42) | Ott Heller (1942–45) | Neil Colville (1945–48) | Buddy O'Connor (1949–50) | Frank Eddolls (1950–51) | Allan Stanley (1951–53) | Don Raleigh (1953–55) | Harry Howell (1955–57) | George Sullivan (1957–61) | Andy Bathgate (1961–64) | Camille Henry (1964–65) | Bob Nevin (1965–71) | Vic Hadfield (1971–74) | Brad Park (1974–75) | Phil Esposito (1975–78) | Dave Maloney (1978–80) | Walt Tkaczuk (1980–81) | Barry Beck (1981–86) | Ron Greschner (1986–87) | Kelly Kisio (1987–91) | Mark Messier (1991–97) | Brian Leetch (1997–2000) | Mark Messier (2000–04) | Ei kapteenia (2004–06) | Jaromír Jágr (2006–08) | Chris Drury (2008–11) | Ryan Callahan (2011–)
Punahäntämaki

| Punahäntämaki |
| --- | --- |

Uhanalaisuusluokitus
 Äärimmäisen uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Kädelliset Primates
Heimo::  Kärppämakit Lepilemuridae
Suku::  Lepilemur
Laji::  ruficaudatus
Kaksiosainen nimi
 Lepilemur ruficaudatus  A. Grandidier, 1867 

Infobox OKVirheellinen NIMI-arvoIUCN-testi OK: 
Punahäntämaki (Lepilemur ruficaudatus) on kärppämakien heimoon kuuluva puoliapinalaji. Kansainvälinen luonnonsuojeluliitto IUCN on määritellyt sen äärimmäisen uhanalaiseksi lajiksi.
Aikuinen punahäntämaki painaa 760–950 grammaa. Pituus päästä hännäntyveen on 24–30 cm, häntä on suunnilleen saman mittainen. Turkki on selkäpuolelta harmaanruskea, vatsapuolelta vaaleanharmaa ja kurkussa on kermanvaalea alue..
Punahäntämakit elävät Madagaskarin länsirannikon keskiosassa. Lajin uhanalaisuuteen ovat vaikuttaneet elinympäristön hävitys ja metsästys.
Putrajayan ePrix 2015

|  Putrajayan ePrix 2015 |
| --- | --- |
 2. osakilpailu 11 osakilpailusta kaudella 2015–2016. 

Päivämäärä:  7. marraskuuta 2015
Sijainti:  Putrajaya, Malesia
Rata:  katurata   2,56 km
Pituus:  33 kierrosta, 84,5 km
Formula E
Paalupaikka
Kuljettaja:   Sébastien Buemi  (Renault e.DAMS)
Aika:  1.20,196
Nopein kierros
Kuljettaja:   Sébastien Buemi  (Renault e.DAMS)
Aika:  1.22,748 (kierroksella 22)
Palkintokoroke
Ensimmäinen:   Lucas di Grassi  (Abt Schaeffler Audi Sport)
Toinen:   Sam Bird  (DS Virgin Racing Formula E Team)
Kolmas:   Robin Frijns  (Amlin Andretti Formula E)
Putrajayan ePrix 2015 eli 2015 Putrajaya ePrix oli Formula E -sarjan kauden 2015–2016 toinen kilpailu. Kilpailu ajettiin 7. marraskuuta Putrajayan katuradalla Malesian Putrajayassa.
Trulli GP:n oli tarkoitus osallistua kilpailuun jäätyään avauskisasta pois myöhästyneen autojen tarkastuksen vuoksi. Tallin autot eivät läpäisseet lopullista tarkastusta eivätkä voineet osallistua myöskään tähän kilpailuun. Lisäksi toinen kuljettajista, Salvador Durán, ajautui tallin kanssa sopimuserimielisyyksiin, minkä vuoksi Jarno Trullin oli tarkoitus ajaa hänen tilallaan.
Kilpailun lähdön aikana Stéphane Sarrazinin auto hyytyi, minkä vuoksi Sarrazin joutui aloittamaan varikolta ja lähtö jouduttiin aloittamaan uudelleen. Paalupaikan ajanut Sébastien Buemi sai hyvän lähdön, kunnes kilpailun puolivälissä kärsi autoon tulleista tekinisistä ongelmista. Talli päätti vaihtaa varikkokäyntijärjestystä ottamalla auton vaihtoon ensin Buemin tallikaverin Nicolas Prostin. Myös Prost kärsi teknisistä ongelmista, jolloin Lucas di Grassi ohitti hänet nousten kärkipaikalle. Di Grassi sai ajaa paineitta maaliin sen jälkeen, kun häntä eniten haastaneen Loïc Duvalin autosta hajosi jousitus.
Sijoitukset kilpailun jälkeen

| Sijoitus | Kuljettaja | Pisteet |
| --- | --- | --- |
| 1 |  Lucas di Grassi | 43 |
| 2 |  Sébastien Buemi | 35 |
| 3 |  Sam Bird | 24 |
| 4 |  Nick Heidfeld | 17 |
| 5 |  Robin Frijns | 16 |
| Sijoitus | Valmistaja | Pisteet |
| --- | --- | --- |
| 1 |  Abt Schaeffler Audi Sport | 49 |
| 2 |  Renault e.DAMS | 36 |
| 3 |  Mahindra Racing Formula E Team | 27 |
| 4 |  DS Virgin Racing Formula E Team | 24 |
| 5 |  Dragon Racing | 22 |

Huom!: Vain viiden parhaan sijoitukset sisällytetty.
Popoli

| Popoli |
| --- | --- |
 Popoli sijaitsee Pescarajoen laaksossa.
 Popoli
 Koordinaatit: 42°10′N, 13°50′E 
Valtio:  Italia
Alue:  Abruzzo
Maakunta:  Pescara
Pinta-ala:  
 – Kokonaispinta-ala:  35,04 km²
Väkiluku (31.12.2017)  (vakinaiset asukkaat):  5 035
 – Väestötiheys:  144 as./km²
 
 www.comune.popoli.pe.it 
Infobox OKVirheellinen NIMI-arvo: 
Popoli on kaupunki Keski-Italiassa, Abruzzon alueella, Pescaran maakunnassa. Kaupunki sijaitsee Pescarasta 50 kilometriä lounaaseen. Popolissa on runsaat 5 000 asukasta.
Aiheesta muualla

Kuvia tai muita tiedostoja aiheesta Popoli Wikimedia Commonsissa
Pescaran maakunta
Abbateggio | Alanno | Bolognano | Brittoli | Bussi sul Tirino | Cappelle sul Tavo | Caramanico Terme | Carpineto della Nora | Castiglione a Casauria | Catignano | Cepagatti | Città Sant’Angelo | Civitaquana | Civitella Casanova | Collecorvino | Corvara | Cugnoli | Elice | Farindola | Lettomanoppello | Loreto Aprutino | Manoppello | Montebello di Bertona | Montesilvano | Moscufo | Nocciano | Penne | Pescara | Pescosansonesco | Pianella | Picciano | Pietranico | Popoli | Roccamorice | Rosciano | Salle | San Valentino in Abruzzo Citeriore | Sant’Eufemia a Maiella | Scafa | Serramonacesca | Spoltore | Tocco da Casauria | Torre de’ Passeri | Turrivalignani | Vicoli | Villa Celiera